**N á v r h**

Návrh Dodatku č. 2 k VZN č. 44/2016 o nakladaní s komunálnymi odpadmi a s  drobnými stavebnými odpadmi na území obce Smolník zverejnený na internetovej stránke obce Smolník a na úradnej tabuli dňa: 28.10.2020

Dodatok č. 2 k VZN č. 44/2016 o nakladaní s komunálnymi odpadmi a s drobnými stavebnými odpadmi na území obce Smolník schválený dňa ................... uznesením č. ........... a vyvesený na úradnej tabuli a dňa: 24.10.2020

Obecné zastupiteľstvo v Smolníku na základe ust. § ods. 6 zákona SNR č. 369/1990 Zb. o obecnom zriadení v znení neskorších predpisov (ďalej len „zákon o obecnom zriadení“), prijalo

**Dodatok č. 2**

**k VZN č. 44/2016 o nakladaní s komunálnymi odpadmi a s  drobnými stavebnými odpadmi na území obce Smolník**

Všeobecne záväzné nariadenie č. 44/2016 v znení doplnku č. 1 o nakladaní s komunálnymi odpadmi a s  drobnými stavebnými odpadmi na území obce Smolník sa mení a dopĺňa v nasledovnom

Čl.1

**V § 2 Základné pojmy**

**v bode 2 sa doterajší text nahrádza novým textom :**

Komunálny odpad je:

a)     Zmesový odpad a oddelene vyzbieraný odpad z domácnosti vrátane papiera a lepenky, skla, kovov, plastov, biologického odpadu, dreva, odpadu z elektrických zariadení a elektronických zariadení, použitých batérií a akumulátorov a objemného odpadu vrátane matracov a nábytku,.

1. Zmesový odpad a oddelene vyzbieraný odpad **z**iných zdrojov**,** ako je tento odpad svojím charakterom a zložením podobný odpadu z domácnosti.

**V bode 10 sa vynecháva prečiarknuté slovo** :

Zmesový ~~komunálny~~ odpad je nevytriedený komunálny odpad alebo komunálny odpad po vytriedení zložiek komunálneho odpadu.

Dopĺňa sa o nový bod 34, ktorý znie : Kompostovací zásobník je nádoba slúžiaca na zhodnocovanie biologicky rozložiteľných komunálnych odpadov kompostovaním; výsledným produktom je kompost využívaný pre potreby domácnosti. Kompostovací zásobník sa musí nachádzať nad zemou a musí byť vhodným spôsobom upravený na zabezpečenie dostatočného prísunu vzduchu.

**V § 3 Spoločné ustanovenia v bode 4 dopĺňa sa písmeno j, ktoré znie :**

Zneškodňovať skládkovaním odpad, ktorý neprešiel úpravou okrem:

1. interného odpadu, ktorého úprava s cieľom zníženia množstva odpadu alebo jeho nebezpečenstva pre zdravie ľudí alebo pre životné prostredie nie je technicky možná,

2.Odpadu, u ktorého by úprava neviedla k zníženiu množstva odpadu ani nezabránila ohrozeniu zdravia ľudí alebo ohrozeniu životného prostredia

**V § 5** **Komunálny odpad a jeho zložky dopĺňa sa :**

-20 01 04 obaly z kovu O

-20 01 05 obaly obsahujúce zvyšky nebezpečných látok alebo kontaminované

nebezpečnými látkami vrátane prázdnych tlakových nádob O

**§ 8 Povinnosti pri zbere a výkupe odpadu sa nahrádza textom :**

8. 1 Ten kto vykonáva zber odpadu alebo výkup odpadu, je okrem povinností povinný

1. Zverejňovať druhy zbieraných alebo vykupovaných odpadov vrátane podmienok zberu odpadov alebo výkupu odpadov,
2. Označiť zariadenie na zber odpadov alebo výkup odpadov,

8.2 Okrem povinností podľa odseku 8 je ten, kto vykonáva

1. Zber odpadu alebo výkup odpadu od fyzickej osoby, povinný zaradiť odpad odobratý od takej osoby ako komunálny odpad, toto ustanovenie sa nevzťahuje na zber starých vozidiel a odpadových pneumatík,
2. Zber odpadu od fyzickej osoby, povinný oznamovať obci, na území ktorej sa zber odpadu uskutočňuje, údaje o druhu a množstve vyzbieraného odpadu.
3. Výkup odpadov od fyzickej osoby, oznamovať obci, z ktorej vykúpený odpad pochádza, údaje a druhu a množstve vykúpeného odpadu.

8.3 Školský zber

a) Škola alebo školské zariadenie (ďalej len škola), ktorá vykonáva zber odpadov z obalov a odpadov z neobalových výrobkov pochádzajúcich z domácnosti, je povinná najneskôr do konca mesiaca nasledujúceho po ukončení štvrťroka oznamovať druh a množstvo vyzbieraného odpadu a informácie o nasledujúcom držiteľovi obci a príslušnej organizácii zodpovednosti výrobcov pre obaly, ktorá má uzatvorenú zmluvu s obcou, v ktorej sa tento zber vykonáva.

b) Na školu sa vzťahujú povinnosti držiteľa odpadu podľa §14 ods. 1 písm. a) až e).

c) Na školu, ktorá vykonáva zber podľa odseku 1, sa nevzťahujú povinnosti podľa §81

ods. 13, §97 a 98.

d) Podmienky vykonávania zberu odpadov podľa odseku 1 môže obec uplatniť vo

všeobecne záväznom nariadení.

**V § 9 Systém zberu a prepravy zmesových komunálnych odpadov** vynecháva sa slovo komunálnych v nadpise a v odstavcoch 1, 2, 3, 4, 5, 6, 7, 9 a 10 v príslušnom slovnom tvare.

**§ 16b Biologicky rozložiteľné kuchynské odpady sa upravuje :**

Ruší sa odstavec 13, odstavec 12a sa prečísluje na 1, za ktorý sa dopĺňa nasledovný text :

2. Je zakázané ukladať biologicky rozložiteľné kuchynské odpady do zberných nádob na komunálny odpad.“

3. Všetci obyvatelia sú povinní svojpomocne si kompostovať svoj vlastný biologicky rozložiteľný kuchynský odpad.

4. Obyvatelia predložia obci čestné vyhlásenie o tom, že svoj vlastný biologicky rozložiteľný kuchynský odpad kompostujú.“

5. Za obyvateľov žijúcich spoločne v jednej domácnosti podpisuje čestné vyhlásenie zástupca domácnosti.“

6. Obec preveruje skutočnosti uvedené v čestnom vyhlásení, ako aj samotnú realizáciu

kompostovania v obci. Čestné vyhlásenia sa pravidelne aktualizujú.“

**§ 21 - Nakladanie s odpadovými pneumatikami bod 2 sa mení na znenie :**

Konečný používateľ pneumatiky je povinný pneumatiku po tom, ako sa stala odpadovou pneumatikou, odovzdať distribútorovi pneumatík, na zberný dvor, okrem odpadových pneumatík umiestnených na kolesách starého vozidla odovzdávaného osobe oprávnenej na zber starých vozidiel alebo spracovateľovi starých vozidiel. Pneumatiky sa zhromažďujú na Zbernom dvore v Smolníku .

**ČL.2**

1. Ostatné ustanovenia VZN obce č.44/2016 o nakladaní s komunálnymi odpadmi a s drobnými stavebnými odpadmi na území obce ostávajú nezmenené a v platnosti.

Radoslav Dlugoš, starosta obce